PLANB วิ่งเกือบ 3% โบรกชูหุ้นเด่นกลุ่มสื่อ รับผลดีสื่อนอกบ้านขาขึ้น
PLANB วิ่งเกือบ 3% ราคาแตะ 8.10 บ. โบรกชูหุ้นเด่นกลุ่มสื่อ แนะนำ “ซื้อ” เป้า 9.10 บ. รับผลดีงบสื่อโฆษณานอกบ้านขาขึ้น
PLANB วิ่งเกือบ 3% โบรกชูหุ้นเด่นกลุ่มสื่อ แนะนำ “ซื้อ” เป้า 9.10 บ. รับผลดีงบโฆษณาขาขึ้น
30 พ.ย. 2565

ผู้สื่อข่าวรายงานว่า วันนี้ (30 พ.ย.65) ราคาหุ้นบริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10.38 น.  อยู่ที่ระดับ 8.10 บาท บวก 0.20 บาท รหือ 2.53% สูงสุดที่ระดับ 8.20 บาท ต่ำสุดที่ระดับ 8 บาท ด้วยมูลค่าซื้อขาย 41.96 ล้านบาท

ทั้งนี้บล.กรุงศรี ระบุในบทวิเคราะห์ว่า ยังชอบสื่อ OOH มากกว่าสื่อ TV เนื่องจากงบโฆษณาผ่านสื่อ OOH กลับมาอยู่ในขาขึ้นตั้งแต่ปี 65 หลังจากที่รายได้จากสื่อกลุ่มนี้ลดลงไปอย่างมากในช่วงที่ COVID-19 ระบาดในปี 63-64 ทั้งนี้ สื่อ OOH ได้รับแรงขับเคลื่อนจากพฤติกรรมผู้บริโภคที่เปลี่ยนแปลงไปโดยมีการใช้ชีวิตอยู่นอกบ้านมากขึ้น และผู้ประกอบการสื่อ OOH มีอำนาจต่อรองมากขึ้น โดย PLANB ครองส่วนแบ่งตลาดถึงเกือบ 90% ทำให้สามารถชิงงบโฆษณามาจากสื่อ TV ได้ ดังนั้น จึงเลือก PLANB เป็นหุ้นเด่นของเราในกลุ่มสื่อ แนะนำ “ซื้อ” หุ้น PLANB ราคาเป้าหมาย 9.10 บาท/หุ้น